**Gumikerekes járművekhez olajhűtők, hőcserélők, fűtőradiátorok felújítása**

1. A mellékletben az egyes tételeknél megadott gyártmányjelölés az Ajánlatkérő által jelenleg használt terméket jelölik a tárgy jellegének egyértelmű meghatározása érdekében.
2. A felújított olajhűtők, hőcserélők fűtőradiátorok műszaki, valamint működési paramétereinek egyenértékűnek kell lenniük a gyártómű által az új termékekre előírtakkal.
3. Ajánlattevőnek a felújításra vállalási egységárat kell megajánlani.
4. A felújítás során az alkatrészek eredeti kialakítását és műszaki paramétereit kell helyreállítani.
5. Ajánlattevőnek ajánlatában nyilatkoznia kell, hogy rendelkezik felújítási technológiával, a felújításhoz szükséges eszközökkel, célgépekkel, anyagokkal, amelyekkel az olajhűtők, hőcserélők, fűtőradiátorok szakszerű felújítása elvégezhető. Ajánlattevőnek ajánlatában kifejezetten nyilatkoznia kell arról, hogy rendelkezik ilyen technológiai utasítással, továbbá Ajánlatkérő kérésére be kell tudnia mutatnia azt.
6. A felújítás során felhasznált alkatrészeknek meg kell felelniük a gyártó előírásainak.
7. A felújítási technológiáiban előírtak szerinti minőségben és mennyiségben építhetőek be alkatrészek.
8. Ajánlattevőnek vállalnia kell, hogy az olajhűtőket, hőcserélőket, fűtőradiátorokat tisztítás céljából a szükséges mértékben szétszereli, azok külső és belső részeire is kiterjedő mechanikai tisztítását elvégzi.
9. Ajánlattevőnek vállalnia kell, hogy a mechanikai tisztításon túl az olajhűtők, hőcserélők, fűtőradiátorok belső vízrendszeri csövezésében lerakódott szennyeződések (vízkő, iszap, stb.) hatékonyabb eltávolítására és az eltömődések megszüntetésére vegyi eljárással (tisztítás, passziválás) történő tisztítást is végez. Ezzel a tevékenységgel az olajhűtők, hőcserélők, fűtőradiátorok az oldható szennyeződések maradéktalan eltávolítását biztosítani kell.
10. Ajánlattevőnek garantálnia kell, hogy a lerakódás-mentesítő tevékenység során alkalmazott anyagok és módszerek nem károsítják az olajhűtők, hőcserélők, fűtőradiátorok elemeit és anyagait.
11. Ajánlattevő köteles az elvégzett tisztítási és javítási műveleteket követően az olajhűtők, hőcserélők, fűtőradiátorok szerkezeti vizsgálatát és tömítettség próbáját elvégezni. Amennyiben az ellenőrzés során szivárgást vagy más jellegű sérülést tapasztal, úgy azt meg kell szüntetnie.
12. Ajánlattevőnek a felújított olajhűtők, hőcserélők, fűtőradiátorok külső felületeit festetten kell leszállítania az Ajánlatkérő részére.
13. A felújításhoz szükséges feltételek rendelkezésre állását az Ajánlatkérő az eljárás során jogosult személyesen ellenőrizni.
14. Teljesítés helye:

BKV Zrt. Trolibusz Divízió T100 raktár 1101 Budapest, Pongrác utca 6.

(áruátvétel helye: 1101 Budapest, Zách utca 8.)

BKV Zrt. Kelenföldi Divízió K410 raktár 1113 Budapest, Hamzsabégi út 55.

BKV Zrt. Óbuda Divízió O430 raktár 1037 Budapest, Pomázi út 15.

BKV Zrt. Cinkota Divízió C450 raktár 1165 Budapest, Bökényföldi út 122.

BKV Zrt. Dél-pesti Divízió D460 raktár 1194 Budapest, Méta utca 39.

Nyitva tartás: H – P, 07:00 – 13:00 óra között

**Átvétel módja**:

Mennyiségi átvétel módja: A teljesítés helyére történő szállítás alkalmával a raktári átvételkor mennyiségi és műszaki állapot szempontjából történő megvizsgálás. A felújított alkatrészekhez egyedenként vagy szállítmányonként mellékelni kell az 5/1990. (IV. 12.) KöHÉM rendelet 25. § szerint a minőségét tanúsító műbizonylatot.

Ajánlattevő a műbizonylatban nyilatkozni köteles arról, hogy a termékek, valamint a felhasznált anyagok, alkatrészek a minőségi és műszaki követelményeknek megfelelnek. A felújítónak az olajhűtőket, hőcserélőket, fűtőradiátorokat adattáblával kell ellátni, amin fel kell tüntetni, a felújítást végző cég nevét és a jótállás időpontjának lejáratát (év/hét).

A műbizonylathoz csatolni kell a vizsgálati jegyzőkönyvet, amelynek tartalmaznia kell az olajhűtők, hőcserélők fűtőradiátorok felújítása során elvégzett szerkezeti vizsgálat és nyomáspróba eredményét.

Minőségi átvétel módja: Amennyiben a mennyiségi átvétel és műszaki állapot szempontból történő megvizsgálás során eltérések mutatkoznak, úgy jegyzőkönyvezett átvétel történik.

Teljesítési igazolás kiállítására jogosult személy: A megjelölt raktárak raktárvezetői, vagy az általuk mindenkor kijelölt személyek.

Egyéb teljesítési feltételek:

* A felújítandó olajhűtők, hőcserélők fűtőradiátorok teljesítés helyéről történő elszállítása, valamint a felújított olajhűtők, hőcserélők fűtőradiátorok visszaszállítása Ajánlattevő feladata.
* Ajánlattevőnek Ajánlatkérő részére lehetőséget kell biztosítania a szerződéses időszakban a javításközi ellenőrzésre. Ehhez minden eszközt és feltételt Ajánlattevőnek kell biztosítania.
* A felújított termékek épségének megóvását a fuvarozás és tárolás időtartama alatt biztosítani kell, a termékeket por, víz és egyéb szennyeződések bejutása ellen meg kell védeni.
* A termék be/visszaépítéséhez közvetlenül szükséges tömítéseket az Ajánlattevőnek kell biztosítania.